S&P ส่วนใหญ่จะอยู่ในห้าง แต่ร้านนี้อยู่ที่ปิยรมย์ เพลสค่ะ อยู่ก่อนถึงซอยสุขุมวิท 101/1 ฝั่ง TOPS ที่จอดรถมีเยอะค่ะ ร้านจะมีที่นั่งด้านในและนอก ด้านนอกยุงจะเยอะๆหน่อยมีอยู่ 2 โต๊ะ ส่วนด้านในมีเยอะพอสมควรค่ะ แอร์เย็นช่ำเลย เบเกอรี่จะเยอะๆหน่อยเป็นพวกเค้ก พาย คุ้กกี้ วันพุทมักจะลด 25 % อาหารแช่แข็งที่นี่เยอะมากค่ะ ซื้อกลับไปอุ่นทานเองได้ รสชาติเหมือนทานในร้านเลยค่ะ เมนูข้าวส่วนใหญ่อร่อยดีค่ะ เช่นข้าวแกงส้มชะอมกุ้งปลาดุกทอด แกงส้มเค้าข้นดีค่ะ หรือข้าวผัดน้ำพริกลงเรือ เมนูโปรดเลย อร่อยดี เผ็ดนิดๆ หวานๆหน่อย หรือใครที่ชอบอาหารเหนือก็ต้องข้าวซอยเลยค่ะ น่องไก่มาเป็นน่องเลย เครื่องเทศก็หอมดีค่ะ ราคาส่วนใหญ่จานละ 100 บาทขึ้นค่ะ บริการพอใช้ได้ค่ะ มีห้องน้ำในร้านด้วยนะคะ ว่างๆนั่งเม้าท์กันได้ค่ะ